गाजियाबाद। साहिबाबाद पुलिस के साथ शुक्रवार देर रात हुई बदमाशों की मुठभेड़ के बाद पुलिस ने शनिवार को उनके तीन अन्य साथियों को भी अवैध असलहों के साथ गिरफ्तार कर लिया है। इनमें एक ऐसे बदमाश को भी गिरफ्तार किया है जो तिहाड़ जेल से एक माह पूर्व ही छूटकर आया था। वह हत्या के मामले में तिहाड़ जेल में बंद था। पुलिस ने मुठभेड़ में घायल हुए बदमाशों के पास से पाइप मार्केट के कारोबारी से लूटी गई नकदी, आधार कार्ड के साथ पिस्टल भी बरामद कर ली है।